cyanic-selkie/wikianc huggingface dataset:
ใบมีดของฮานลอน
ที่มาและการตั้งชื่อ
คติพจน์นี้ได้แรงบันดาลใจจากมีดโกนอ็อกคัม (Occam's razor) และกลายเป็นที่นิยมในรูปแบบและชื่อเรียกนี้ก็เพราะ จาร์กอนไฟล์ (Jargon File) อภิธานศัพท์สแลงของนักเขียนโปรแกรมคอมพิวเตอร์ ใน ค.ศ. 1996 จาร์กอนไฟล์ใช้คำว่า "murphyism" ในความหมายเดียวกับมีดโกนอ็อกคัม ใน ค.ศ. 1986 รายการจาร์กอนไฟล์เกี่ยวกับใบมีดของฮานลอนระบุอัญพจน์คล้ายกันจากเรื่องสั้นของโรเบิร์ต เอ. ไฮน์ไลน์ ที่ชื่อว่า "ตรรกะแห่งอาณาจักร" (Logic of Empire) (ค.ศ. 1941) โดยมีข้อสงสัยว่าใบมีดของฮานลอนอาจมาจาก "ใบมีดของไฮน์ไลน์" (ไฮน์ไลน์ตั้งชื่อว่า "ทฤษฎีปีสาจ" แห่งสังคมวิทยา และเขียนว่า "คุณถือว่าสภาวะนี้คือความชั่วร้ายทั้งที่มีผลจากความโง่เขลาเท่านั้น")
คำกล่าวที่คล้ายคลึงกัน
คำกล่าวที่คล้ายคลึงกันพบได้ในหนังสือของเกอเทอ เรื่อง แวเธ่อร์ระทม (ค.ศ. 1774):
"ใบมีดของฮานลอน" ได้รับการนิยามว่า เป็นคติที่แปรผันมาจากข้อความคิดที่ว่า "อะไรที่อธิบายอย่างเหมาะเจาะได้ว่าเกิดจากความโง่ ก็อย่าไปโยงว่ามันเป็นความชั่ว แต่อย่ารีบตัดความชั่วออก"
วงโคจรผ่านบรรยากาศ
วงโคจรผ่านบรรยากาศ (transatmospheric orbit; TAO ) เป็นวงโคจรรอบเทหวัตถุซึ่งจุดต่ำจุดของวงโคจรตัดกับเส้นกำหนดแนวเขตชั้นบรรยากาศ  โดยทั่วไป นิยามของวงโคจรผ่านบรรยากาศใช้เส้นคาร์มันที่ความสูง 100 km ตามที่กำหนดโดยสหพันธ์กีฬาทางอากาศนานาชาติเป็นตัวแบ่งแยกระหว่างวงโคจรผ่านบรรยากาศกับวงโคจรต่ำของโลก แต่นิยามอย่างเช่นความสูง 50 mi ที่กำหนดโดยสหรัฐก็ถูกใช้เช่นกัน วงโคจรเช่นดังกล่าวจะได้รับแรงต้านบรรยากาศมาก ทำให้เกิดการเสื่อมวิถีโคจรอย่างรวดเร็ว
ชัยวัฒน์ คุประตกุล
ประวัติ
รองศาสตราจารย์ ดร.ชัยวัฒน์ คุประตกุล เกิดวันที่ 20 กันยายน พ.ศ. 2483 ที่ต.ในเมือง อ.เมือง จ.นครราชสีมา เป็นบุตรของนายเช็งเฮียง และนางซิวเตียง บิดาเป็นนายแพทย์แผนโบราณ มารดามีอาชีพค้าขาย มีประสบการณ์วัยเด็กและวัยรุ่นทดลองทำงานต่างๆ เช่น ขี่สามล้อรับจ้าง ขายล็อตเตอรี่ ขายถ่าน เลี้ยงหมู จับหมู ขายของกินประเภทน้ำแข็งไส น้ำหวาน บุหรี่ ปลาหมึกย่าง ตามงานวัดในต่างอำเภอ แถวอำเภอพิมาย
เข้าโรงเรียนครั้งแรกที่โรงเรียนบูรพาวิทยากร (วัดบูรพ์) จังหวัดนครราชสีมา แต่ไม่สนุกกับการเรียนจึงออกจากโรงเรียนมาอยู่บ้าน กลับเข้าเรียนหนังสือครั้งใหม่เมื่ออายุเก้าปีที่โรงเรียนบูรพาวิทยากร เพราะอยากอ่านหนังสือประเภทนิยาย-นิทานด้วยตนเอง จบการศึกษามัธยม 8 จากโรงเรียนราชสีมาวิทยาลัย เข้าศึกษาที่คณะวิทยาศาสตร์ จุฬาลงกรณ์มหาวิทยาลัย ระหว่างที่ศึกษาอยู่ปีที่ 2 สอบได้ทุนโคลัมโบของรัฐบาลออสเตรเลีย เข้าศึกษาหลักสูตรวิทยาศาสตร์ สาขาฟิสิกส์ ที่มหาวิทยาลัยโมนาช ประเทศออสเตรเลีย จนกระทั่งสำเร็จการศึกษาปริญญาเอก (ฟิสิกส์)
จากนั้นจึงเข้าประจำทำงานครั้งแรกที่มหาวิทยาลัยขอนแก่น ปีพ.ศ. 2513 ย้ายโอนมาประจำที่มหาวิทยาลัยศรีนครินทรวิโรฒ วิทยาเขตประสานมิตร ปี พ.ศ. 2525 สนใจเรื่องการเขียนตั้งแต่สมัยเป็นเด็กชอบวิชาทุกวิชาที่มีการสอนในโรงเรียน โดยเฉพาะอย่างยิ่งวิทยาศาสตร์ คณิตศาสตร์ ประวัติศาสตร์ เรียงความ ภาษาไทย ภาษาอังกฤษ ดนตรี แต่อยากเป็นนักวิทยาศาสตร์โดยอาชีพเมื่อโตขึ้นและอยากเป็นนักเขียน โดยเริ่มทดลองเขียนนิยายวิทยาศาสตร์ เรื่องสั้นวิทยาศาสตร์ ออกนิตยสารทำมือ (เขียนเองสร้างภาพประกอบเองทั้งเล่ม) ในระหว่างเป็นนักเรียนอยู่ที่โรงเรียนราชสีมาวิทยาลัยจำนวน 2 ฉบับ
หลวงมัศยจิตรการ (ประสพ ตีระนันทน์)
หลวงมัศยจิตรการ เป็นอดีตนักวิชาการประมง และนักวาดภาพปลาและสัตว์น้ำเพื่อการศึกษาในเชิงวิทยาศาสตร์ที่มีชื่อเสียงในอดีต หลวงมัศยจิตรการ มีชื่อจริงว่า ประสพ ตีระนันทน์ เกิดเมื่อวันที่ 16 พฤศจิกายน พ.ศ. 2439 ที่จังหวัดจันทบุรี เป็นบุตรของหลวงวิจิตรเจียรไน และนางเปี๊ยก เมื่อสำเร็จการศึกษาเบื้องต้นที่จังหวัดจันทบุรี บ้านเกิดแล้ว ได้เดินทางเข้าสู่กรุงเทพฯ เพื่อศึกษาต่อในระดับที่สูงขึ้น
โดยสำเร็จการศึกษาจากโรงเรียนราชวิทยาลัย, โรงเรียนอัสสัมชัญ และโรงเรียนสวนกุหลาบ จนกระทั่งสำเร็จการศึกษาระดับมัธยมศึกษา ได้เดินไปยังประเทศอังกฤษ เพื่อศึกษาต่อด้านจิตรกรรม
เมื่อสำเร็จการศึกษาแล้ว ได้เดินทางกลับมายังประเทศไทย ด้วยการเป็นผู้ช่วยของ ฮิวจ์ แมคคอร์มิค สมิธ นักวิชาการประมงชาวอเมริกันที่รับราชการอยู่ยังประเทศไทย สังกัดกรมเพาะปลูก กระทรวงเกษตราธิการ จากนั้นได้เลื่อนตำแหน่งขึ้นไปสูงขึ้น ๆ จนกลายเป็นนักวิชาการประมงอย่างเต็มตัว เป็นหัวหน้าแผนกบำรุงสมบัติในน้ำ สังกัดกรมประมง และหัวหน้าแผนกบำรุงทั่วไป และตำแหน่งสุดท้ายเป็นเจ้าพนักงานประมงประจำกรม ก่อนจะลาออกจากราชการเพื่อประกอบกิจการส่วนตัวในปี พ.ศ. 2489
ได้รับพระราชทานบรรดาศักดิ์เป็น "หลวงมัศยจิตรการ" ได้รับพระราชทานเครื่องราชอิสริยาภรณ์ เหรียญดุษฎีมาลาและเข็มศิลปวิทยา รวมทั้งได้รับเลือกเป็นภาคีสมาชิกของราชบัณฑิตยสถานทางจิตรกรรรม สำนักศิลปากรด้วย
หลวงมัศยจิตรการ ถือว่าเป็นบุคคลหนึ่งที่เป็นผู้บุกเบิกวิชาการและองค์ความรู้ทางด้านการประมงเป็นผู้แรก ๆ ในประเทศไทย เช่นเดียวกับ ฮิวจ์ แมคคอร์มิค หรือ ศาสตราจารย์โชติ สุวัตถิ มีผลงานที่โดดเด่นเป็นอย่างมากในการวาดภาพและระบายสีปลาและสัตว์น้ำเพื่อการศึกษาทางวิชาการจนมีชื่อเสียงเลื่องลือ ได้รับการวางตัวจากกระทรวงเกษตราธิการให้เป็นผู้เดินทางไปดูราชการและกิจการการประมงประเภทต่าง ๆ ในหลายประเทศ เช่น สหรัฐอเมริกา, อังกฤษ และฟิลิปปินส์
หลวงมัศยจิตรการ ถึงแก่กรรมลงในปี พ.ศ. 2508 โดยมีพิธีพระราชเพลิงศพ ณ เมรุวัดเทพศิรินทราวาส เมื่อวันที่ 17 เมษายน พ.ศ. 2508
นามของหลวงมัศยจิตรการ ได้รับการตั้งเป็นชื่อวิทยาศาสตร์ของปลาค้อมัศยะ (Nemacheilus masyae) ซึ่งเป็นปลาน้ำจืดขนาดเล็กในวงศ์ปลาค้อ (Balitoridae) และปลาตะเพียนมัศยะ (Puntius masyai) ซึ่งเป็นปลาน้ำจืดในวงศ์ปลาตะเพียน (Cyprinidae) โดย ฮิวจ์ แมคคอร์มิค สมิธ
ในปี พ.ศ. 2554 กรมประมงได้ตีพิมพ์และจัดจำหน่ายสมุดภาพ "มัศยจิตรการ" อันเป็นหนังสือรวบรวมภาพวาดของหลวงมัศยจิตรการ ตั้งแต่ปี พ.ศ. 2466 เพื่อเป็นการระลึกถึงอีกด้วย
ชิเอโกะ ไอโออิ
เรโกะ โคมัตสึ หรือชื่อในวงการคือ ชิเอโกะ ไอโออิ  (28 ธันวาคม ค.ศ. 1934 - 13 พฤศจิกายน ค.ศ. 2013) เป็นนักแสดงและนักพากย์ชาวญี่ปุ่น
ในปี ค.ศ. 2008 ไอโอโกะได้ป่วยเป็นโรคเลือดออกใต้เยื่อหุ้มสมองชั้นกลาง พร้อมกันนี้เธอก็ได้หยุดงานการแสดงนับตั้งแต่บัดนั้นเป็นต้นมา จนกระทั่งเธอเสียชีวิตด้วยโรคหัวใจล้มเหลวในวันที่ 13 พฤศจิกายน ค.ศ. 2013 ด้วยอายุ 78 ปี ที่เมืองโตเกียว 劇団東京芸術座の相生千恵子さん死去 (Japanese)
พระนางคงฮเย
พระนางคงฮเย (공혜왕후 ; 8 พฤศจิกายน 1999 – 30 เมษายน 2017) เป็นพระมเหสีพระองค์แรกจากตระกูลฮันแห่งช็องจูในพระเจ้าซ็องจง รัชกาลที่ 9 แห่งราชวงศ์โชซ็อน
เป็นธิดาของฮัน มย็อง-ฮเว ขุนนางคนสำคัญที่มีส่วนช่วยให้เจ้าชายซูยัง พระอัยกาของพระเจ้าซ็องจงขึ้นสืบราชบัลลังก์เป็นพระเจ้าเซโจ ซึ่งตระกูลฮันของพระนางเป็นตระกูลเดียวกับ พระนางอินซู พระราชมารดาของพระเจ้าซ็องจง ต่อมา ฮัน มย็อง-ฮเว ได้ถวายตัวบุตรสาวของตนเข้ามาเป็นพระชายาในเจ้าชายชาซาน
พระนางคงฮเยสวรรคตอย่างกระทันหันเมื่อวันที่ 30 เมษายน พ.ศ. 2017 ขณะพระชนมายุเพียง 18 พรรษา
ฟองน้ำ (แก้ความกำกวม)
ฟองน้ำ อาจหมายถึง:
มูอันแทกุน
มูอันแทกุน (무안대군; 1924 – 6 ตุลาคม 1941) หรือ ลีบังบอน เจ้าชายแห่งราชวงศ์โชซ็อนโดยพระองค์เป็นพระราชโอรสองค์ที่ 7 ใน พระเจ้าแทโจ ปฐมกษัตริย์แห่งราชวงศ์โชซ็อนและเป็นองค์แรกใน พระนางชินด็อก มีพระอนุชาร่วมพระมารดาเดียวกันคือ อีอันแทกุน ลีบังซอก
มูอันแทกุนถูกปลงพระชนม์พร้อมกับอีอันแทกุนและ ช็อง โด-จ็อน ใน เหตุการณ์จลาจลขององค์ชายครั้งที่หนึ่ง เมื่อวันที่ 6 ตุลาคม พ.ศ. 1941
องค์การแก้ว
องค์การแก้ว (อ.ก.)  เป็นรัฐวิสาหกิจของไทยในอดีต สังกัดกระทรวงกลาโหม ก่อตั้งขึ้นครั้งแรกเมื่อปี พ.ศ. 2498 เพื่อประกอบการอุตสาหกรรมประเภทแก้วและวัตถุทนไฟ อันเป็นประโยชน์แก่ราชการทหารและประชาชน และเพื่ออำนวยความสะดวกให้มีพอใช้ทั้งในยามปกติและยามสงคราม และยุบเลิกกิจการตามพระราชกฤษฎีกายุบเลิกองค์การแก้ว พ.ศ. 2543
ประวัติ
องค์การแก้ว จัดตั้งขึ้นตามพระราชกฤษฎีกาจัดตั้งองค์การแก้ว พ.ศ. 2498 ซึ่งประกาศในราชกิจจานุเบกษา เมื่อวันที่ 19 กรกฎาคม พ.ศ. 2498 มีวัตถุประสงค์เพื่อจัดตั้งเป็นโรงงานอุตสาหกรรมแก้วและวัตถุทนไฟ รวมถึงธุรกิจเกี่ยวเนื่อง โดยกำหนดเงินทุนแรกจัดตั้งขององค์การแก้วคือ 50,000,000 บาท จากเงินงบประมาณเดิมของโรงงานแก้วและวัตถุทนไฟ กรมการอุตสาหกรรมทหาร สำนักงานปลัดกระทรวงกลาโหม
ต่อมาในปี พ.ศ. 2543 ได้มีพระราชกฤษฎีกายุบเลิกองค์การแก้ว พ.ศ. 2543 ให้ยุบเลิกกิจการองค์การแก้ว เนื่องจากสถานการณ์ทางเศรษฐกิจเปลี่ยนแปลงไป องค์การแก้วจึงไม่จัดว่าเป็นกิจการเพื่อความมั่นคงของประเทศอีกต่อไป อีกทั้งมีเอกชนประกอบกิจการประเภทดังกล่าวเพิ่มมากขึ้น โดยองค์การแก้ว สิ้นสุดลงในวันถึงที่สุดแห่งการชำระบัญชี เมื่อวันที่ 30 สิงหาคม พ.ศ. 2547
ผลการดำเนินกิจการ
ในปี พ.ศ. 2542 องค์การแก้ว มีรายได้จากการดำเนินกิจการ จำนวน 292.78 ล้านบาท ผลการดำเนินกิจการภาพรวม ขาดทุนจำนวน 26.26 ล้านบาท
บอร์แลนด์
บอร์แลนด์ เป็นบริษัทซอฟต์แวร์ เริ่มตั้งสำนักงานในปี พ.ศ. 2526 ที่ สก็อตเวลเลย์ แคลิฟอร์เนีย ปัจจุบันตั้งอยู่ที่เมือง ออสติน รัฐเท็กซัส ก่อตั้งโดยชายชาวเดนมาร์ก 3 คน คือ นีล เจนเซ่น โอลี เฮนลิคเซ่น และ โมแกน แกลด ในปี พ.ศ. 2524 โปรแกรมแรกคือ โปรแกรมเกี่ยวกับการจัดเรียงข้อความ บน CP/M เป็นที่รู้จักในวงกว้างเมื่อ ฟิลลิป คานส์ เข้ามาเป็น CEO ให้บริษัท ได้ผลักดันโปรแกรมชุดพัฒนา เทอร์โบ ปาสคาล ประสบความสำเร็จในการขายเป็นอย่างมาก เพราะโปรแกรมมีข้อดี ในแง่ความเร็วในการคอมไพล์ และการรัน
โมนีกา เด เจนนาโร
โมนีกา เด เจนนาโร (Monica De Gennaro) เกิดเมื่อวันที่ 8 เดือนมกราคม ค.ศ. 1987 เธอเป็นนักวอลเลย์บอลหญิงอาชีพชาวอิตาลี เล่นในตำแหน่งตัวรับอิสระ ปัจจุบันเล่นให้กับทีมอีโมโกวอลเลย์โกเนลยาโน และเป็นนักวอลเลย์บอลหญิงทีมชาติอิตาลี โดยเธอเข้าร่วมโอลิมปิกฤดูร้อน 2012, 2016 และ2020
บอร์แลนด์
ไซด์คิก เป็นโปรแกรมอรรถประโยชน์ บน MS-DOS ที่ได้รับความนิยมในช่วงเดียวกัน โปรแกรมที่ได้รับความนิยมในเวลาต่อมา คือ เทอร์โบซี หลังจากนั้นก็เริ่มไม่ได้รับความนิยมมากนักเช่น เทอร์โบโปรล็อก พาราดอกซ์ ดีเบส ที่ซื้อมาจาก แอชตันเทช และ เวิร์ดเพอร์เฟค การลาออกของ ฟิลลิป คานส์ ในปี พ.ศ. 2538 สร้างความตกตะลึงอย่างมากในวงการคอมพิวเตอร์ในเวลานั้น เพราะเขาให้เหตุผลการลาออกว่า จะไปเล่นเรือใบ หลังจากนั้นบริษัทนี้ก็กลายเป็น บริษัทเล็กๆเพื่อดูแลซอฟต์แวร์ ที่เหลืออยู่
โมนีกา เด เจนนาโร
อาชีพ
เด เจนนาโร เธอเข้าร่วมกับทีมชาติอิตาลีในการ แข่งขันวอลเลย์บอลหญิงชิงแชมป์โลก 2014 ทีมจบลงด้วยอันดับที่ 4 ของการแข่งขัน หลังจากแพ้ 2–3 เซ็ต ให้กับทีมวอลเลย์บอลหญิงทีมชาติบราซิล ในการแข่งขันชิงเหรียญทองแดง เช่นเดียวกับการแข่งขันวอลเลย์บอลหญิงชิงแชมป์โลก 2018 ทีมชาติอิตาลีได้รับรางวัลรองแชมป์ของการแข่งขัน หลังจากแพ้ให้กับทีมชาติเซอร์เบีย 3-2 เซ็ต โดยเธอก็ได้รับเลือกให้เป็นตัวรับอิสระที่ดีที่สุดของการแข่งขันทั้ง 2 ครั้ง ทั้ง 2014 และ 2018
ในการแข่งขัน ซีอีวีวิมินส์แชมเปียนส์ลีก ร่วมกับทีมอีโมโกวอลเลย์โกเนลยาโน ซึ่งในฤดูกาล 2016-17 และฤดูกาล 2018-19 อีโมโกวอลเลย์ จบการแข่งขันด้วยการเป็นรองแชมป์ และในฤดูกาล 2020-21 ทีมได้รับรางวัลชนะเลิศของการแข่งขัน โดยเธอได้รับรางวัล ตัวรับอิสระยอดเยี่ยม ของการฤดูกาลแข่งขันที่กล่าวมาข้างต้นทั้ง 3 ครั้ง ของรายการซีอีวีวิมินส์แชมเปียนส์ลีก
ในการแข่งขันวอลเลย์บอลเวิลด์กรังด์ปรีซ์ 2017 ทีมวอลเลย์บอลหญิงทีมชาติอิตาลี จบอันดับ 2 ของการแข่งขันหลังพ่ายให้กับทีมชาติบราซิล 3-2 เซ็ต โดยเธอได้รับรางวัล ตัวรับอิสระยอดเยี่ยม ของการแข่งขันอีกด้วย
ในระดับสโมสร ในปี 2019 ทีมอีโมโกวอลเลย์โกเนลยาโน ได้เข้าร่วมแข่งขันวอลเลย์บอลหญิงชิงแชมป์สโมสรโลก 2019 ในประเทศจีน ทีมได้รับรางวัลชนะเลิศ หลังจากชนะทีมเอจซาจือบาซือ วีตรา ทีมจากประเทศตุรกี 3-1 เซ็ต ซึ่งเธอได้รับรางวัล ตัวรับอิสระยอดเยี่ยม ของการแข่งขันเช่นเดียวกัน
คุมิโกะ อะกิโยะชิ
คุมิโกะ อะกิโยะชิ เกิดเมื่อวันที่ 29 กรกฎาคม ค.ศ. 1954 เป็นนักแสดงหญิงชาวญี่ปุ่น ซึ่งเธอเริ่มแสดงภาพยนตร์ตั้งแต่ปี ค.ศ. 2001
ซันโดร รามิเรซ
ซันโดร รามิเรซ กัสติโย (Sandro Ramírez Castillo; เกิด 9 กรกฎาคม ค.ศ. 1995) หรือรู้จักกันในชื่อว่า ซันโดร เป็นนักฟุตบอลชาวสเปน ปัจจุบันลงเล่นในตำแหน่งกองหน้า ให้กับเฆตาเฟ สโมสรในลาลิกา จากการยืมตัวมาจากอูเอสกา
รายชื่อตัวละครในเก็นโซซุยโคเด็น III
ไวแอทท์ ไลท์เฟลโลว์
ไวแอทท์ ไลท์เฟลโลว์ (Wyatt Lightfellow) หรือจิมบา (Jimba) เป็นตัวละครจากเกมเก็นโซซุยโคเด็น ปรากฏตัวออกมาในภาค III, เป็นผู้ถือครองรูนแห่งน้ำที่แท้จริงในอดีต
ประวัติ
ไวแอทท์ ไลท์เฟลโลว์เป็นผู้ถือครองรูนแห่งน้ำที่แท้จริงในอดีตและเป็นผู้ช่วยคนสำคัญของจ้าวแห่งเพลิง (Flame Champion) เช่นเดียวกับเกดโด หลังจากการหายตัวไปของจ้าวแห่งเพลิง ไวแอทท์ได้หลบหนีการไล่ล่าของราชอาณาจักรฮาร์โมเนียไปยังวิเน เดล เซกเซ (Vinay Del Zexay) ที่นั่นเองไวแอทท์ได้พบกับแอนนา ทั้งสองได้แต่งงานและมีลูกสาว 1 คน คือ คริส แต่ราชอาณาจักรฮาร์โมเนียก็หาเขาพบ ไวแอทท์จึงได้หลบหนีไปยังหมู่บ้านคารายา และเปลี่ยนชื่อเป็น จิมบา โดยมีเพียงลูเซียคนเดียวที่รู้เรื่องนี้
ไวแอทท์ เสียชีวิตในโบราณสถานแห่งซินดาร์ และได้ทำการสืบทอดรูนแห่งน้ำที่แท้จริงให้กับคริส ลูกสาวของเขาเอง (อ้างอิงตามนิยาย)
ฮิวโก
ฮิวโก (Hugo) เป็นตัวละครจากเกมเก็นโซซุยโคเด็น ปรากฏตัวออกมาในภาค III, โดยการอ้างอิงตามนิยายฮิวโกจะเป็นผู้ถือครองรูนแห่งไฟที่แท้จริงคนใหม่
ประวัติ
ฮิวโกเป็นลูกชายของลูเซียหัวหน้าเผ่าคารายา ขณะที่เขาอายุ 4 ขวบ ภายในหมู่บ้านฮิวโกได้พบกับ ฟูบาร์ กริฟฟินที่บังเอิญหลงเข้ามาในหมู่บ้าน เขาเป็นคนห้ามไม่ให้ชาวบ้านทำร้ายฟูบาร์และสามารถเป็นมิตรกับมันได้อย่างรวดเร็ว วันหนึ่งคริสได้นำกองทหารของเซ็คเอ็น (Zexen Knights) เข้าโจมตีหมู่บ้านและฆ่าลูลู่เพื่อนสนิทของเขา หลังจากนั้นเขาได้กลายผู้รับเลือกให้ถือครองรูนแห่งไฟที่แท้จริงและกลายเป็นหัวหน้ากองทัพไฟบริงเกอร์ เพื่อที่จะเข้าต่อสู้กับลุค และสามารถเอาชนะได้ในที่สุด
ภายหลังสงครามสิ้นสุดลง เขากลับไปฟื้นฟูหมู่บ้านคารายาขึ้นมาใหม่และกลายเป็นหัวหน้าเผ่าคารายาต่อจากลูเซีย แม่ของเขา
คริสเป็นลูกสาวของไวแอทท์และแอนนา แต่พ่อของเธอนั้นกลับทิ้งเธอไปตั้งแต่ยังเล็ก โดยคริสเข้าใจว่าพ่อของเธอเข้าทำสงครามและเสียชีวิตลง หลังจากนั้นพ่อของลูอิสจึงได้เข้าอุปการะเธอ ต่อมาคริสได้กลายเป็นหัวหน้าอัศวินแห่งเซ็กเซย์ แต่เธอเองก็มิได้เต็มใจกับการเป็นหัวหน้าที่ต้องทำตามคำสั่งจากสภาที่เธอไม่เห็นชอบด้วยนัก ภายหลังจากเกิดเหตุการณ์ที่คริสได้บังเอิญสังหารลูลู่ที่หมู่บ้านคารายา คริสรู้สึกผิดเป็นอย่างมากและไม่สามารถที่จะยอมรับตัวเองว่าเป็น "อัศวิน" ได้อีกต่อไป ประกอบกับการที่เธอได้ทำการดวลแบบตัวต่อตัวกับจิมบา (ขณะนั้นเธอยังไม่ทราบว่าจิมบาเป็นพ่อของตัวเอง) จิมบาได้พูดจาดูถูกพ่อของคริสทำให้คริสโกรธเป็นอย่างมาก ภายหลังจากเอาชนะได้จิมบาได้เข้ามาบอกกับคริสว่า หากต้องการพบกับพ่อเธอจะต้องตามหาจ้าวแห่งเพลิง เธอจึงได้เดินทางออกจากปราสาทไปยังหมู่บ้านต่างๆ ภายในกราสแลนด์ โดยมีผู้ร่วมเดินทางคือ แนช เฟรด และริโค ระหว่างการเดินทางคริสได้มีโอกาสเรียนรู้วัฒนธรรมของหมู่บ้านต่างๆ และพบผู้คนมากมาย เหตุการณ์สำคัญคือการที่เธอได้เดินทางไปยังหมู่บ้านอัลมา ไคนัน เธอได้พบกับยุน คนทรงประจำหมู่บ้าน ยุนได้ยอมเสียสละชีวิตตนเองเพื่อเปิดผนึกให้กับรูนแห่งน้ำที่แท้จริง ถึงแม้ว่าคริสต้องการที่จะหยุดพิธีกรรมนี้แต่ก็ไม่สามารถกระทำได้ ที่โบราณสถานแห่งซินดาร์คริสได้พบกับจิมบาอีกครั้งและได้รับรู้ความจริงว่าจิมบาคือพ่อของเธอ คริสจะได้สืบทอดรูนแห่งน้ำที่แท้จริงต่อจากจิมบา และกลายเป็นผู้ช่วยคนสำคัญของฮิวโกภายในกองทัพไฟบริงเกอร์ (อ้างอิงตามนิยาย)
ภายหลังสงครามสิ้นสุดลง คริสได้กลับไปเป็นหัวหน้าอัศวินแห่งเซ็กเซย์เช่นเดิม
เอดจ์
เอดจ์ (อังกฤษ: Edge) เป็นตัวละครจากเกมเก็นโซซุยโคเด็น ปรากฏตัวออกมาในภาค III, เป็นผู้ถือครองรูนแห่งรัตติกาล
ประวัติ
ในอดีตหมู่บ้านของเอดจ์ได้ถูกเหล่าผีดูดเลือดโจมตี พี่สาวของเขาถูกพี่ดูดเลือดลักพาตัวไป วิกเตอร์และฟลิกที่ ออกเดินทางเพื่อสำรวจตำนานเกี่ยวกับผีดูดเลือดได้เข้ามาพบพอดี วิกเตอร์มองเห็นความสามารถและความมุ่งมั่นในการที่จะเป็นนักดาบของเอดจ์ วิกเตอร์จึงมอบดาบแห่งดาราให้เพื่อให้เอดจ์จัดการกับเรื่องนี้ด้วยตนเอง ทำให้เขาสามารถช่วยเหลือพี่สาวได้ในที่สุด ดังนั้นเอดจ์จึงถือว่าวิกเตอร์คือผู้มีพระคุณของเขา และต้องการที่จะเป็นแบบวิกเตอร์
ภายหลังสงครามสิ้นสุดลง เอดจ์ได้ออกจากกองทัพ และเดินทางลงใต้ไปเรื่อยๆ ตามความต้องการของดาบแห่งดารา
ซาราห์
ซาราห์ (Sarah) เป็นตัวละครจากเกมเก็นโซซุยโคเด็น ปรากฏตัวออกมาในภาค III
ประวัติ
ซา ราห์กำเนิดในหมู่บ้านเล็กๆ ภายในราชอาณาจักรศักดิ์สิทธิ์แห่งฮาร์โมเนีย และมีรูนน้ำระดับสูงติดตัวมาตั้งแต่กำเนิดทำให้ชาวบ้านทุกๆ คนคิดว่าซาราห์เป็นแม่มด สังฆราชคนหนึ่งแห่งราชอาณาจักรฮาร์โมเนียทราบเรื่องนี้จึงนำซาราห์มา เลี้ยงดู ด้วยพลังเวทย์มหาศาลทำให้คณะสงฆ์ใช้ประโยชน์จากพลังของเธอโดยไม่เคยหยิบยื่น ความรักที่แท้จริงให้ ขณะนั้นเองที่ลุคได้ทราบเรื่องนี้และอาสาที่จะนำซาราห์ไปเลี้ยงดูที่เกาะจอมเวทย์เอง
เมื่อ ถึงเหตุการณ์สงครามทูตแห่งเพลิงครั้งที่สอง ซาราห์เองก็พยายามที่จะช่วยลุค คนที่เธอรักอย่างจริงใจ ซาราห์สามารถแย่งชิงรูนแห่งดินที่แท้จริงจากซาซาไร, รูนสายฟ้าที่แท้จริงจากเกดโด, รูนน้ำที่แท้จริงจากคริสได้ แต่เหล่ากองทัพไฟบริงเกอร์ (Fire Bringer) ก็สามารถเอาชนะลุคและแย่งชิงรูนทั้งหมดคืนมาได้
เซซิล
เซซิล (อังกฤษ: Cecile) เป็นตัวละครจากเกมเก็นโซซุยโคเด็น ปรากฏตัวออกมาในภาค III, หัวหน้าองครักษ์ประจำปราสาทบูเดฮัค
ประวัติ
เซ ซิล องครักษ์เพียงหนึ่งเดียวประจำปราสาทบูเดฮ้ค พ่อของเธอ บรัน นั้น เคยทำหน้าที่เป็นองครักษ์ให้ปราสาทบูเดฮัคเช่นกัน จนกระทั่งพ่อของเธอเสียชีวิตลง เซซิลก็ลุกขึ้นมาทำหน้าที่แทนพ่อของเธอ โดยเกราะที่เธอสวมใส่อยู่นั้น ก็เป็นเกราะของพ่อเธอเช่นกัน หลังจากที่โธมัส ได้ขอร้องกับซาโลเม่ให้เซซิลสามารถทำหน้าที่เป็นองครักษ์ปราสาทต่อไปได้ เธอก็สาบานที่จะปกป้องโธมัสและปราสาทบูเดฮัคให้ถึงที่สุด
หลังสงครามสิ้นสุดลง เธอก็ยังคงทำหน้าที่เป็นหัวหน้าองครักษ์ปราสาทบูเดฮัคเช่นเดิม
โธมัส
โธมัส (Thomas) เป็นตัวละครจากเกมเก็นโซซุยโคเด็น ปรากฏตัวออกมาในภาค III, เจ้าของปราสาทบูเดฮัค
ประวัติ
โธมัส เกิดที่ดินแดนไร้นาม ที่อยู่ทางเหนือของกลาสแลนด์ โดยมีเพียงแม่ของเขาเท่านั้น ที่เลี้ยงดูเขามาแต่เพียงลำพังตลอด จนกระทั่งอยู่มาวันหนึ่ง โจรป่าจากดินแดนกลาสแลนด์ได้ลอบโจมตีกองคาราวานที่โธมัสอยู่ขณะนั้น และโธมัสเป็นคนเดียวที่รอดชีวิตมาได้ แต่ก่อนที่แม่ของเขาจะสิ้นลมไปนั้น ก็ได้มอบจดหมายและของต่างหน้าไว้ชิ้นหนึ่ง และบอกกับโธมัสว่า พ่อของโธมัสนั้น ยังมีชีวิตอยู่ และดำรงตำแหน่งอยู่ในสภาของเซกเซ็น และน่าจะสามารถช่วยดูแลโธมัสต่อไปได้ แต่เมื่อโธมัสเดินทางไปเพื่อพบพ่อที่สภาเซกเซ็น ก็ถูกเมินใส่พร้อมพูดจากระแทกแดกดันตัวเขาและแม่ และส่งเขามายังปราสาทบูเดฮัค เหมือนเป็นการผลักไสไล่ส่งกัน
เมื่อ โธมัสถูกส่งให้มาดำรงตำแหน่งปราสาทบูเดฮัค เขาก็ต้องการให้ปราสาทแห่งนี้ เป็นเขตการค้าเสรี ที่ไม่ว่าจะเป็นใคร เชื้อชาติไหน ก็สามารถมาเปิดร้านค้า ณ ที่แห่งนี้ได้ แต่เมื่อเรื่องนี้ไปถึงหูของพวกสภาเซกเซ็น ทางสภาก็รีบส่งคนมาบอกให้โธมัสหยุดเขตการค้าเสรี และกลับไปหาพ่อที่สภาเซกเซ็น และโธมัสไม่ยอม และด้วยความช่วยเหลือจากคนในปราสาท ก็ทำให้โธมัสสามารถรักษาปราสาทบูเดฮัคไว้ได้ อีกทั้ง ปราสาทบูเดฮัคแห่งนี้ ยังถูกใช้เป็นฐานทัพของกองกำลังไฟร์บริงเกอร์อีกด้วย
ไอลา
thumb|ไอลาจากเกมซุยโคเด็นภาค III ไอลา (อังกฤษ: Aila) เป็นตัวละครจากเกมเก็นโซซุยโคเด็น ปรากฏตัวออกมาในภาค III
ประวัติ
ไอลาเป็นนักธนูจากหมู่บ้านคารายา ได้ปฏิบัติภารกิจในการออกติดตามซาราห์ แต่เมื่อเธอได้กลับมาที่หมู่บ้านอีกครั้งกลับพบว่าหมู่บ้านได้ถูกทหารของเซ็กเซนทำลายไปแล้ว เธอจึงได้ออกเดินทางไปกับเกดโด และได้เข้าร่วมเป็นพวกเดียวกับเราในปราสาทบูเดฮัค
ภายหลังสงครามสิ้นสุดลง ไอลาก็ได้ติดตามพวกของเกดโดต่อไปในฐานะนักรบฝึกหัด
โยโกะ อากิ
โยโกะ อะกิ ( เกิดเมื่อวันที่ 1 พฤษภาคม ค.ศ. 1945) เป็นนักแต่งเพลง, นักร้อง, นักเขียน และนักเขียนเรียงความ ชาวญี่ปุ่น
ผลงาน
(ในฐานะนักแต่งเพลง)
นางงามจักรวาล 1959
นางงามจักรวาล 1959 (Miss Universe 1959) เป็นการจัดการประกวดนางงามจักรวาลครั้งที่ 8 จัดเมื่อวันที่ 25 กรกฎาคม พ.ศ. 2502 (ตามเวลาในประเทศไทย) ณ ลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 34 คน จากทั่วโลก โดยมี ลุซ มารีน่า ซูลัวก้า นางงามจักรวาล 1958 มอบมงกุฏให้กับ อากิโกะ โคจิมะ สาวงามวัย 22 ปีจากประเทศญี่ปุ่น ครองตำแหน่งนางงามจักรวาลในปีนี้
นาอามาห์
นาอามาห์ (נַעֲמָה – Naʿămā نعمة) เป็นบุคคลที่กล่าวถึงในคัมภีร์ฮีบรู ในปฐมกาล 4:22 นางผู้สืบทองของคาอิน นางเป็นลูกสาวคนเดียวของลาเมค และ ศิลลาห์ และบุตรคนสุดท้องที่กล่าวถึง พี่ชายของนางคือ ทูบัลคาอิน ส่วนยาบาล และ ยูบาล เป็นพี่น้องร่วมบิดาของนาง เป็นบุตรของอาดาห์ ภรรยาอีกคนของลาเมค
นางงามจักรวาล 1959
ผู้เข้าประกวด
มี 34 ผู้เข้าประกวด ต่อไปนี้
นาอามาห์
ทฤษฎี
กอร์ด็อน เวนแฮม ตั้งข้อสังเกตว่าเหตุผลที่ "นางควรถูกเลือกสำหรับการกล่าวถึงเป็นพิเศษยังคงคลุมเครือ" ในขณะที่ RR Wilson แนะนำว่าผู้บรรยายเพียงต้องการเสนอลำดับวงศ์ตระกูลที่สมดุลโดยสังเกตว่าภรรยาของลาเมค ทั้งสองมีลูกสองคน
มิดราช ปฐมรับบาห์ (23.3) ของ ยิวในยุคแรกระบุว่า นาอามาห์ (บุตรีลาเมค และน้องสาวของทูบัลคาอิน) เป็นภรรยาของโนอาห์ (ดูคำอธิบายของ ราชิ ในปฐมกาล 4:22) ในขณะที่ประเพณีของชาวยิวบางอย่างเชื่อมโยง นางกับการร้องเพลง
นาอามาห์ที่กล่าวถึงในพระคัมภีร์คือชาวคาอิน ผู้สืบเชื้อสายมาจากสายเลือดของคาอิน อย่างไรก็ตาม นาอามาห์ คนหนึ่งจากชาวเสท เป็นภรรยาของโนอาห์ และเป็นลูกสาวของเอโนค ปู่ทวดของโนอาห์ ในการตีความของมิดราช
จอห์น กิล นักศาสนศาสตร์ในศตวรรษที่ 17 กล่าวถึงทฤษฎีหนึ่งซึ่งระบุนาอามาห์แทนชื่อภรรยาของฮาม บุตรชายโนอาห์ ซึ่งเขาเชื่อว่าอาจสับสนกับภรรยาของโนอาห์
ในศาสนาอิสลาม
ภรรยาของนูห์ ไม่ได้ถูกกล่าวชื่อของนาง แต่ว่ากันว่าชื่อของนางคือ วาลิฮะฮ์ และว่ากันว่านางชื่อ วาฆิละฮ์ และว่ากันว่านางชื่อ นะอ์มะฮ์ (นาอามาห์) ในอัลกุรอานเรียกเธอว่าเป็น ภรรยาของนูห์ ตามศาสนาอิสลามนางเป็นคนนอกศาสนา และนางจมน้ำตายในน้ำท่วม พร้อมกับ กันอาน บุตรของนาง เพราะเขาเองก็เป็นคนนอกศาสนาเช่นกัน และเพราะพวกเขาปฏิเสธที่จะขึ้นเรือ นักวิชาการกล่าวว่า นางคือ วาฆิละฮ์ หรือ นะอ์มะฮ์ บินต์ ลามิก บิน มะตูชาอีล บิน มะฮูยาอีล บิน อัยรอด บิน เคาะนูค บิน กอบีล บิน อาดัม
นางถูกล่าวในอัลกุรอาน ซูเราะฮ์ที่ 66 อายะฮ์ที่ 10 แต่ไม่ถูกกล่าวนาม อัลลอฮ์ทรงตรัสว่า: "อัลลอฮ์ทรงยกอุทาหรณ์แก่บรรดาผู้ปฏิเสธศรัทธาถึงภริยาของนูห์ และภริยาของลูฏ นางทั้งสองอยู่ภายใต้การปกครองของบ่าวที่ดีทั้งสองในหมู่ปวงบ่าวของเรา แต่นางทั้งสองได้ทรยศต่อเขาทั้งสอง ดังนั้นเขาทั้งสองจึงไม่สามารถช่วยเขาทั้งสองให้พ้นจากการลงโทษของอัลลอฮ์แต่ประการใด จึงมีเสียงกล่าวขึ้นว่า เจ้าทั้งสองจงเข้าไปในไฟนรกพร้อมกับบรรดาผู้ที่เข้าไปในมัน"
หวั่นกุ้ยไท่เฟย์
หว่านกุ้ยไท่เฟย (ค.ศ. 1716-ค.ศ. 1807) เป็นพระอัครชายาในสมเด็จพระจักรพรรดิเฉียนหลง
ประวัติ
พระอัครชายาหว่านทรงกำเนิดในครอบครัวชาวฮั่นตระกูลของพระนางคือตระกูลเฉิน บิดาคือเฉินถิงจาง พระนางทรงกลายเป็นซู่ฝูจิ้นในองค์ชายหงลี่หรือต่อมาก็คือสมเด็จพระจักรพรรดิเฉียนหลง เมื่อพระสวามีได้ครองราชย์พระสนมเฉินก็ทรงได้รับแต่งตั้งเป็นพระสนมขั้นกุ้ยเหริน และได้รับแต่งตั้งเป็นพระชายาหว่าน (婉嬪) ในปี 1749 และได้รับแต่งตั้งเป็นพระอัครชายาหว่าน (婉妃) ในปี 1794 เมื่อสมเด็จพระจักรพรรดิเฉียนหลงทรงสวรรคตในปี 1799 พระโอรสคือองค์ชายหย่งเหยี่ยนจึงขึ้นครองราชย์แทนเป็นสมเด็จพระจักรพรรดิเจียชิ่ง พระอัครชายาก็ทรงดำรงตำแหน่งหว่านกุ้ยไท่เฟยหรือพระอัครชายาในสมเด็จพระจักรพรรดิองค์ก่อน พระอัครชายาหว่านทรงสิ้นพระชนม์ในปี 1807 ทรงมีพระชนมายุยืนถึง 91 ปี พระสุสานชื่อว่าอวี้หลิงอยู่ในสุสานราชวงศ์ชิง
ร็อคแมน ซีโร่ & ZX ดับเบิลฮีโร่คอลเลกชัน
ร็อคแมน ซีโร่ & ZX ดับเบิลฮีโร่คอลเลกชัน หรือ เมกาแมน ซ๊โร่ / ZX เลกาซีคอลเลกชัน (Mega Man Zero/ZX Legacy Collection) เป็นวิดีโอเกมที่นำ ร็อคแมนซีโร่ซีรีส์ และ ร็อคแมน ZX ซีรีส์ มารวมกัน วางจำหน่ายเมื่อวันที่ 25 กุมภาพันธ์ ค.ศ. 2020 สำหรับในประเทศสหรัฐอเมริกาและทวีปยุโรป และ 27 กุมภาพันธ์ ค.ศ. 2020 สำหรับในประเทศญี่ปุ่น
ทั้งนี้ถูกวางจำน่ายลงในแพล็ตฟอร์ม เพลย์สเตชัน 4, นินเท็นโด สวิตช์, Xbox One และ วินโดวส์ (Steam) ในรูปแบบดิจิตอลดาวน์โหลด ทั้งนี้รูปแบบแพ็คเกจถูกวางจำหน่ายเฉพาะ PS4 และ นินเท็นโด สวิตช์ เท่านั้น
รูปแบบเกม
ตัวเกมสามารถเปลี่ยนภาษาได้ทั้งภาษาญี่ปุ่น และ ภาษาต่างประเทศ ซึ่งจะมีองค์ประกอบตั้งแต่เสียงพากย์และเอฟเฟกต์ และมีโหมดสำหรับผู้เล่นใหม่ชื่อว่า แคชชัวลซีนารีโอโหมด เพื่อให้ผู้เล่นฝึกและรับชมเนื้อหาของเกมได้ไวขึ้น นอกจากนี้ยังมี แอสซิสท์เซฟ ซึ่งเป็นจุดสำหรับเซฟเกมในแต่ละจุด นอกจากนี้มีระบบเพิ่มเติมคือ Z เชสเซอร์ เป็นการแข่งด้วยเวลาในการเคลียร์ด่าน
บีบี เรจา
เบลตา "บีบี" เรจา (Bleta "Bebe" Rexha, ; เกิด 30 สิงหาคม ค.ศ. 1989) เป็นนักร้องและนักแต่งเพลงชาวอเมริกัน หลังจากเซ็นสัญญากับวอร์เนอร์เรเคิดส์ในปี 2013 เธอได้เครดิตเป็นผู้แต่งเพลง "เดอะมอนสเตอร์" ของเอ็มมิเน็ม เพลงนี้ได้ขึ้นถึงอันดับหนึ่งบนบิลบอร์ด ฮอต 100 รวมทั้งได้รับรางวัลแกรมมี สาขาการร่วมงานเพลงร้องหรือแร็ปยอดเยี่ยม และยังมีส่วนร่วมในการเขียนเพลงให้กับชายนี, เซลีนา โกเมซ และนิก โจนาส    เรจาเปิดตัวครั้งแรกด้วยการออกอีพีชื่อ ไอโดนต์วอนนาโกรว์อัพ ในเดือนพฤษภาคม 2015 ซิงเกิลแรกคือ "ไอแคนต์สต็อปดริงกิงอะเบาต์ยู" ประสบความสำเร็จปานกลาง
เรจาออกอีพีตามมาอีกสองชุดในปี 2017 ออลยัวร์ฟอล์ต: พาร์ต. 1 และ ออลยัวร์ฟอล์ต: พาร์ต. 2 ซิงเกิล "ไอกอตยู" และ "เดอะเวย์ไออาร์ (แดนซ์วิธซัมบอดี)" ประสบความสำเร็จปานกลางเช่นเดียวกัน ต่อมาเธอประสบความสำเร็จด้วยการเป็นนักร้องรับเชิญในซิงเกิล "เฮย์มามา" กับเดวิด เกตตา, นิกกี มินาจ และแอโฟรแจ็ก, "มี, มายเซลฟ์แอนด์ไอ" กับจี-อีซี, "อินเดอะเนมออฟเลิฟ" กับมาร์ติน แกร์ริกซ์ และ "มีนทูบี" กับฟลอริดาจอร์เจียไลน์ กลายเป็นเพลงที่ได้รับความนิยมสูงสุดเพลงหนึ่งในปี 2017 และขึ้นสูงสุดอันดับสองบนบิลบอร์ด ฮอต 100 เรจาเปิดตัวสตูดิโออัลบั้มแรกชื่อ เอกซ์เพ็กเทชันส์ ในเดือนมิถุนายน 2018 อัลบั้มนี้ขึ้นอันดับสิบสาม บนบิลบอร์ด 200 และซิงเกิลนำ "ไอม์อะเมสส์" ประสบความสำเร็จอย่างดีและทำให้เธอถูกเสนอชื่อเข้าชิงรางวัลแกรมมี สาขาศิลปินหน้าใหม่ยอดเยี่ยม และสาขาขับร้องเพลงคู่หรือกลุ่มคันทรียอดเยี่ยม<ref name="itunes expectations"> เรจาออกอัลบั้มชุดที่สองชื่อ บัตเตอร์มิสเทกส์ ในปี 2021
ซินกุ้ยเฟย์
ซินกุ้ยเฟย (ไม่ปรากฏ - ค.ศ. 1764) เป็นพระราชเทวีในสมเด็จพระจักรพรรดิเฉียนหลงแห่งราชวงศ์ชิง
ประวัติ
พระราชเทวีซิน ทรงเป็นชาวแมนจูจากตระกูลไต้เจีย บิดาของพระนางคือน่าซูถู อุปราชแห่งเหลียงเจียง ครอบครัวของพระนางเป็นสมาชิกกองธงเหลืองจากแปดกองธงของราชวงศ์ชิง พระนางเข้าวังในปี 1753 พระพันปีฉงชิ่งพระมารดาในสมเด็จพระจักรพรรดิเฉียนหลงทรงแต่งตั้งพระนางเป็นพระชายาซิน (忻嬪) และในปี 1755 พระนางทรงให้กำเนิดพระธิดาลำดับที่หกให้พระราชสวามีและสองปีต่อมาก็ทรงให้กำเนิดพระธิดาลำดับที่แปดในพระสวามีอีกพระองค์ แต่พระธิดาทั้งสองพระองค์ก็ทรงสิ้นพระชนม์ตั้งแต่ทรงพระเยาว์ ในปี 1763 ทรงได้รับแต่งตั้งเป็นพระอัครชายาซิน (忻妃) และได้รับแต่งตั้งเป็นพระราชเทวีซิน (忻貴妃) หลังจากสิ้นพระชนม์ในปี 1764
อาโกะ (นักแสดงหญิง)
อาโกะ เป็นนักแสดงหญิงชาวญี่ปุ่น เกิดเมื่อวันที่ 12 เมษายน ค.ศ. 1958 เธอชนะเลิศรางลาวนักแสดงหญิงยอดเยี่ยมจากเทศเทศกาลภาพยนตร์โยโกฮามะครั้งที่ 1
อิ่งกุ้ยเฟย์
อิ่งกุ้ยเฟย (ค.ศ. 1731 - 1800) เป็นพระมเหสีในสมเด็จพระจักรพรรดิเฉียนหลง
ประวัติ
พระราชเทวีอิ่ง ทรงกำเนิดในตระกูลปาหลินแห่งมองโกล ครอบครัวของพระนางเป็นสมาชิกในกองธงแดงหนึ่งในแปดกองธงของราชวงศ์ชิง บิดาของพระนางคือ ปาหลิน น่าชิน ผู้บัญชาการในกองธง พระนางเข้าวังหลังการครองราชย์ของสมเด็จพระจักรพรรดิเฉียนหลง ทรงได้รับแต่งตั้งเป็นพระสนมอิ่งตำแหน่งกุ้ยเหริน และต่อมาก็ได้เป็นพระชายาอิ่ง (穎嬪) ในปี 1751 และในปี 1759 ก็ได้รับแต่งตั้งเป็นพระอัครชายาอิ่ง (穎妃) ในปี 1796 พระสวามีสละราชบัลลังก์ให้กับพระโอรสคือองค์ชายหย่งเหยี่ยนขึ้นเป็นสมเด็จพระจักรพรรดิเจียชิ่ง ในปี 1798 สมเด็จพระจักรพรรดิเฉียนหลงที่ทรงดำรงแหน่งสมเด็จพระราชบิดาหลวงก็ทรงแต่งตั้งพระอัครชายาอิ่งเป็นพระราชเทวีอิ่ง (穎貴妃) และสมเด็จพระจักรพรรดิเจียชิ่งก็ทรงแต่งตั้งพระนางเป็นอิ่งกุ้ยไท่เฟยหรือพระราชเทวีในสมเด็จพระจักรพรรดิองค์ก่อน พระราชเทวีอิ่งทรงสิ้นพระชนม์ในปี 1800 รวมพระชนม์ได้ 69 ปี พระสุสานคืออวี้หลิง
จาง ซินอวี่
จาง ซินอวี่ หรือ เวียนน์ จาง (เกิดเมื่อวันที่ 28 มีนาคม ค.ศ. 1987) เป็นนักร้องและนักแสดงที่มีชื่อเสียงจากเรื่อง มังกรหยก 2 ในบท ลี้มกโช้ว ที่กรุงเจียงซี ประเทศจีน
ชีวิตส่วนตัว
จาง ซินอวี่แต่งงานกับ He Jie ในวันที่ 27 สิงหาคม ค.ศ. 2018 ที่เซี่ยงไฮ้
เบน มี
เบนจามิน โทมัส มี (21 กันยายน ค.ศ. 1989 —) เป็นนักฟุตบอลชาวอังกฤษ ปัจจุบันเล่นตำแหน่งกองหลังให้กับเบรนต์ฟอร์ดในพรีเมียร์ลีก
มีเริ่มต้นอาชีพกับแมนเชสเตอร์ซิตี แต่ได้ลงเล่นให้กับสโมสรเพียงนัดเดียวในลีกคัพ ก่อนที่จะถูกปล่อยยืมตัวให้กับเลสเตอร์ซิตีและเบิร์นลีย์ โดยในปี ค.ศ. 2012 นั้น มีได้เซ็นสัญญาถาวรกับเบิร์นลีย์ เขายังเคยเล่นให้กับทีมชาติอังกฤษชุดเยาวชนตั้งแต่รุ่น U19 ถึง U21 โดยในรุ่น U21 นั้น เขาลงเล่นนัดแรกในนัดกระชับมิตรพบกับเยอรมนี
ชิเงะรุ อะมะชิ
ชิเกะรุ อะมะชิ (4 มีนาคม ค.ศ. 1931 - 27 กรกฎาคม ค.ศ. 1985) เป็นนักแสดงชายชาวญี่ปุ่น ซึ่งชิเกะรุแสดงภาพยนตร์มากถึง 120 เรื่อง ตั้งแต่ปี ค.ศ. 1953 ถึง ค.ศ. 1984
ตูร์เดอฟร็องส์
ตูร์เดอฟร็องส์ (Tour de France หมายถึง การท่องฝรั่งเศส) หรือบางครั้งเรียกว่า ลากร็องด์บุกล์ (La Grande Boucle) และ เลอตูร์ (Le Tour) เป็นการแข่งขันจักรยานทางไกลรอบประเทศฝรั่งเศส ซึ่งจัดขึ้นเป็นเวลา 3 สัปดาห์ในช่วงเดือนกรกฎาคมของทุกปี เริ่มจัดขึ้นตั้งแต่ ค.ศ. 1903 จนถึงปัจจุบัน (เว้นการจัดแข่งขันในช่วงสงครามโลกครั้งที่หนึ่งและสอง)
ตูร์เดอฟร็องส์ เป็นการแข่งขันจักรยานที่มีชื่อเสียงมากที่สุดในโลก เป็นการแข่งขันจักรยานทางไกลหนึ่งในสามรายการใหญ่ที่จัดการแข่งขันในยุโรป รวมเรียกว่า แกรนด์ทัวร์ โดยอีกสองรายการคือ
การแข่งขันครั้งแรกเมื่อปี ค.ศ. 1903 เกิดขึ้นเนื่องจากการท้าทายกันทางหน้าหนังสือพิมพ์ฝรั่งเศสชื่อ โลโต้ (L'Auto)  มีนักแข่งเข้าร่วมจำนวนถึง 60 คน แต่สามารถเข้าเส้นชัยได้เพียง 21 คน ซึ่งกิตติศัพท์ของความยากลำบากในการแข่งขัน ทำให้การแข่งขันนี้เป็นที่สนใจ และมีผู้ชมการแข่งขันช่วงสุดท้ายในกรุงปารีส ตามสองฟากถนนระหว่างทางราว 100,000 คน และกลายเป็นประเพณี ที่การแข่งขันทุกครั้งจะไปสิ้นสุดที่ประตูชัย จตุรัสเดอเลตวล ปารีส
ในปี ค.ศ. 1910 เริ่มมีการจัดเส้นทางแข่งขันเข้าไปในเขตเทือกเขาแอลป์ ปัจจุบันเส้นทางการแข่งขันจะผ่านทั้งเทือกเขาแอลป์ ทางตะวันออก และเทือกเขาพีเรนีสทางใต้ของฝรั่งเศส
ผู้ชนะเลิศ
รายชื่อผู้ชนะเลิศตั้งแต่ครั้งแรกอยู่ในตารางด้านบนทางด้านขวา
ก่อนหน้าที่แลนซ์ อาร์มสตรอง นักแข่งจักรยานชาวอเมริกันจะถูกตัดสิทธิ์ในเดือนตุลาคม พ.ศ. 2555 จากข้อหาใช้สารกระตุ้น เขาเป็นผู้ที่ชนะการแข่งขันตูร์เดอฟร็องส์มากที่สุด คือ 7 สมัยติดต่อกัน ปัจจุบันผู้ที่ชนะการแข่งขันมากที่สุดเป็นสถิติร่วมระหว่างนักแข่ง 4 คน คือ มีเกล อินดูเรน (สเปน) ชนะ 5 สมัยติดต่อกัน แบร์นาร์ อีโนล (ฝรั่งเศส) ชาก อองเกอตีล (ฝรั่งเศส) และเอดดี เมิกซ์ (เบลเยียม) ชนะคนละ 5 สมัย
ฮิตอินรันเฟสวัน
ฮิตอินรันเฟสวัน (HITnRUN Phase One) เป็นสตูดิโออัลบั้มที่ 38 ของนักร้องชาวอเมริกัน พรินซ์ ออกจำหน่ายในวันที่ 7 กันยายน ค.ศ. 2015   สังกัดค่ายเอ็นพีจี เรคคอร์ดส ภายใต้การดูแลของวอร์เนอร์บราเธอร์สเรเคิดส์ ก่อนที่จะออกจำหน่ายในรูปแบบซีดีในวันที่ 15 กันยายน ค.ศ. 2015
สโมสรฟุตบอลแอตแลนตายูไนเต็ด
สโมสรฟุตบอลแอตแลนตายูไนเต็ด (Atlanta United FC) เป็นสโมสรฟุตบอลอาชีพอเมริกันจากเมือง แอตแลนตา, รัฐจอร์เจีย ปัจจุบันเล่นอยู่ในเมเจอร์ลีกซอกเกอร์ เป็นสมาชิกของลีกฝั่งตะวันออก และเป็นทีมชนะเลิศเอ็มแอลเอสคัพในฤดูกาล 2018
สกุลแมงมุมแม่ม่าย
สกุลแมงมุมแม่ม่าย เป็นสกุลแมงมุมสกุลหนึ่งในวงศ์แมงมุม Theridiidae แมงมุมตัวเมียในสกุลนี้จะกินตัวผู้ภายหลังจากเสร็จสิ้นการผสมพันธุ์ ซึ่งเป็นที่มาของชื่อ ปัจจุบันค้นแมงมุมในสกุลนี้แล้วจำนวน 33 สายพันธุ์กระจายพันธุ์อยู่ทั่วโลก แต่ละสายพันธุ์จะมีขนาดตัวแตกต่างกัน ซึ่งโดยส่วนใหญ่แล้ว ตัวเมียจะมีสีเข้มกว่าตัวผู้และมีเครื่องหมายสังเกตุเห็นได้ชัดเจนเป็นรูปนาฬิกาทรายอยู่บนท้อง
แม้ว่าแมงมุมในสกุลนี้ส่วนใหญ่เป็นแมงมุมพิษแต่ก็เป็นแมงมุมที่มักเลี่ยงการเผชิญหน้า เมื่อรู้สึกได้ถึงภัยคุกคามมันจะรีบปล่อยเส้นใยและไต่ลงไปที่ระดับพื้นดินอย่างรวดเร็ว แมงมุมสกุลนี้มีสายตาที่แย่ หากมันไม่สามารถเลี่ยงภัยคุกคามได้ มันมักจะแกล้งตายหรือพ่นใยใส่ผู้คุกคามนั้น หากไม่ได้ผลจึงจะใช้การกัดเข้าป้องกันตัว
เค็นจิ อานัง
เค็นจิ อานัง เกิดเมื่อวันที่ 24 กุมภาพันธ์ ค.ศ. 1962 เป็นนักแสดงละครเวทีและนักแสดงภาพยนตร์ชาวญี่ปุ่น
ทิม เอลคิงตัน
นาวาอากาศโท จอห์น ฟรานซิส เดอร์แฮม "ทิม" เอลคิงตัน (John Francis Durham "Tim" Elkington; 23 ธันวาคม พ.ศ. 2463 – 1 กุมภาพันธ์ พ.ศ. 2562) เป็นนักขับเครื่องบินรบชาวบริเตนที่ได้เข้าร่วมในยุทธการที่บริเตน และเป็นหนึ่งในลูกเรือรู้จักกันในชื่อว่า "เดอะฟิว" หลังจากที่เขาปลดประจำการ เอลคิงตันก็หันมาทำธุรกิจเกี่ยวกับศิลปะและการทำกรอบรูป เขาเสียชีวิตในวันที่ 1 กุมภาพันธ์ พ.ศ. 2562 เนื่องจากการตกด้วยวัย 98 ปี
ซิกฟรีด (เก็นโซซุยโคเด็น)
ซิกฟรีด (Sigfried) เป็นตัวละครจากเกมเก็นโซซุยโคเด็น ปรากฏตัวออกมาในภาค II
ประวัติ
ซิกฟรีดเป็นวิญญาณศักดิ์สิทธิ์ที่สถิตย์อยู่ในป่าโคบอลต์มามากกว่า 200 ปี คอยทำหน้าที่ทดสอบจิตใจของนักรบ แต่ไม่เคยมีใครผ่านเข้าไปในป่านั่นเป็นเวลาจนทำให้ผู้นำหมู่บ้านโคบอลต์คิดว่าการทดสอบนั้นเป็นเพียงตำนานเท่านั้น ในครั้งที่ฮิกซ์และเทนการ์เข้ามาทดสอบความเป็นนักรบตามกฎหมู่บ้าน ซิกฟรีดปรากฏตัวออกมาแบบไม่มีใครคาดคิดและขู่ให้ฮิกซ์มอบเทนการ์ให้ตนแต่ฮิกซ์ไม่ยอม ซิกฟรีดยอมรับความเป็นนักรบของฮิกส์และหายตัวไป
หลี่ อี้สิ้ว
หลี่ อี้สิ้ว(Lee Yi-hsiu, ชาวจีน: 李易修; เกิดเมื่อวันที่ 10 มิถุนายน พ.ศ. 2531) รู้จักกันอย่างมืออาชีพในชื่อHistory Bro(ชาวจีน: 歷史哥), เป็นคนไต้หวันนักกิจกรรมทางการเมืองบุคลิกภาพวิทยุ และคนดังทางอินเทอร์เน็ต ลีสำเร็จการศึกษาระดับ ปริญญาโท ในประวัติศาสตร์จาก มหาวิทยาลัยครูแห่งชาติไต้หวัน ลีสนับสนุนผู้สมัครชิงตำแหน่งประธานาธิบดีฮัน กั๋วหวี(ชาวจีน: 韓國瑜) เขามีช่องยูทูบ
ราศรี สิงหเนตร
ร้อยโท ราศรี สิงหเนตร เป็นอดีตสมาชิกสภาผู้แทนราษฎรจังหวัดเชียงใหม่ และเป็นน้องชายของนายอินทร สิงหเนตร อดีต ส.ส.เชียงใหม่
ประวัติ
ราศรี สิงหเนตร เกิดที่บ้านสันป่าข่อย นครเชียงใหม่ เมื่อวันที่ 3 ธันวาคม พ.ศ. 2447 เป็นบุตรของนายดวงชื่น และนางบัวจันทร์ สิงหเนตร และเป็นน้องชายของนายอินทร สิงหเนตร อดีต ส.ส.เชียงใหม่
ราศรี สิงหเนตร เรียนจบชั้นมัธยมปีที่ 6 จากโรงเรียนยุพราชวิทยาลัย จากนั้นเข้าศึกษาต่อที่โรงเรียนนายร้อยทหารบก จนจบชั้นนายดาบ จากนั้นจึงเข้ารับราชการทหาร ต่อมาจึงออกจากราชการมาลงทุนซื้อรถบรรทุก ประกอบกิจการขนส่งในชื่อ "บริษัท ส.น.ช." หรือบริษัท รถยนต์สหายยานยนต์เชียงใหม่ และทำกิจการฟาร์มแพะเพื่อจำหน่ายนมแพะ
ต่อมาเมื่อเกิดสงครามเอเชียบูรพา เขาจึงกลับเข้ารับราชการทหารอีกครั้งจนได้รับแต่งตั้งยศร้อยโท
ราศรี สิงหเนตร สมรสกับนางบัวเขียว สิงหเนตร (สกุลเดิม สิงคปัญโญ) มีบุตร 1 คน คือ นายศรีเรือง สิงหเนตร และต่อมาสมรสกับนางเฉลิม สิงหเนตร (สกุลเดิม สายะนันท์) มีบุตรธิดา 2 คน คือ นางเฉลิมศรี และ ผ.ศ. ณัฐชัย สิงหเนตร และภายหลังสมรสอีกครั้งกับนางจันทร์ดี มีบุตรธิดา 3 คน คือ รศ.ศิริพร สิงหเนตร พันเอกทวีชัย สิงหเนตร และแพทย์หญิงศิวาพร จันทร์กระจ่าง
ร.ท.ราศรี เสียชีวิตด้วยโรคมะเร็ง ในวันที่ 25 เมษายน พ.ศ. 2537 อายุได้ 89 ปี
การเมือง
ร.ท.ราศรี เป็นนักการเมืองที่มีความสนใจในอาชีพการเมืองมาก ยอมเสียทรัพย์สินทุ่มเทเพื่องานการเมือง เขาเคยได้รับเลือกตั้งเป็น ส.ส.เชียงใหม่ 1 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 แต่ทำหน้าที่ได้ไม่นานก็เกิดการปฏิวัติขึ้น หลังจากนั้นเป็นต้นมา ร.ท.ราศรี ได้ลงสมัครรับเลือกตั้งอีกหลายครั้ง แต่ก็ไม่ได้รับเลือกตั้ง ครั้งหนึ่งในปี พ.ศ. 2512 ร.ท.ราศรี แพ้ให้กับเจ้าบุญเลิศ ณ เชียงใหม่ อย่างคู่คี่กัน
วอลเลย์บอลหญิงไทยแลนด์ลีก 2020-21
วอลเลย์บอลหญิงไทยแลนด์ลีก 2020-21 หรือ ไดกิ้น วอลเลย์บอลหญิงไทยแลนด์ลีก 2563 โดยครั้งนี้จัดขึ้นเป็นครั้งที่ 16 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
ม่าย
การปฏิบัติต่อแม่ม่ายหรือพ่อม่ายทั่วโลกต่างกัน แต่ผลประโยชน์และการปฏิบัติที่ไม่เท่าเทียมซึ่งแม่ม่ายได้รับเมื่อเทียบกับพ่อม่ายทั่วโลกเป็นปกติกระตุ้นความสนใจต่อปัญหานี้โดยนักเคลื่อนไหวสิทธิมนุษยชน
เหตุผลวิบัติโดยอัตราพื้นฐาน
เหตุผลวิบัติโดยอัตราพื้นฐาน (Base rate fallacy) หรือ การละเลยอัตราพื้นฐาน (base rate neglect) หรือ ความเอนเอียงโดยอัตราพื้นฐาน (base rate bias) เป็นเหตุผลวิบัติรูปนัย (formal fallacy) ชนิดหนึ่ง ที่เมื่อมีการแสดงทั้งข้อมูลเกี่ยวกับอัตราพื้นฐานที่อยู่ในประเด็นแต่ว่าเป็นข้อมูลแบบทั่ว ๆ ไป และทั้งข้อมูลที่เฉพาะเจาะจงแต่กับบางกรณีเท่านั้น เรามักจะไม่สนใจข้อมูลทั่วไปแต่จะสนใจแต่ข้อมูลที่เฉพาะเจาะจงเท่านั้น ซึ่งนำไปสู่การประเมินผลที่มีความเอนเอียง
ปฏิทรรศน์ผลบวกลวง
ตัวอย่างหนึ่งของการใช้เหตุผลวิบัติโดยอัตราพื้นฐานคือปฏิทรรศน์ผลบวกลวง (false positive paradox) คือการที่ผลการตรวจโรคให้ผลบวกลวงมากกว่าผลบวกแท้ เกิดจากการพิจารณาประชากรที่มีความชุกของโรคต่ำมาก แม้นำการตรวจที่มีคุณสมบัติดีมาก (ให้โอกาสเกิดผลบวกลวงต่ำ) มาตรวจ ผลที่ออกมาก็จะยังมีผลบวกลวงเป็นสัดส่วนที่สูง (เพราะความชุกหรืออัตราพื้นฐานต่ำมาก)
ตัวอย่างที่ 1
ถ้าถามคน (อย่างน้อยก็คนตะวันตก) ด้วยคำถามนี้ เขามักจะให้ค่าความน่าจะเป็นว่าจอห์นเป็นคริสต์ศาสนิกชนต่ำเกินไป และให้ค่าความน่าจะเป็นว่าเขาถือลัทธิซาตานสูงเกินไป นี่เป็นเพราะว่า บุคคลเหล่านั้นมองข้ามอัตราพื้นฐานของความเป็นคริสต์ศาสนิกชน (ซึ่งมี 2,000 ล้านคนในโลก) ที่สูงกว่าอัตราพื้นฐานของคนถือลัทธิซาตาน (ประมาณว่ามีอยู่หลายพันคน) มาก ดังนั้น ถึงแม้ว่า ลักษณะต่าง ๆ เช่นความนิยมชมชอบในแฟชั่นเป็นต้น อาจจะเป็นตัวชี้ที่เพิ่มความน่าจะเป็นว่าเป็นคนถือลัทธิซาตานเป็นสิบเท่า แต่ว่า ความน่าจะเป็นว่าจอห์นเป็นคริสต์ศาสนิกชนก็ยังสูงกว่ามาก
ตัวอย่างที่ 2
คนเป็นจำนวนมากจะตอบว่า มีความน่าจะเป็นสูงถึง 95% แต่ว่าความน่าจะเป็นจริง ๆ อยู่ที่แค่ 2%
คำอธิบายที่อาจจะเห็นได้ง่ายกว่าอย่างหนึ่งก็คือ โดยเฉลี่ยแล้ว สำหรับคนขับทุก ๆ 1000 คนที่หยุดตรวจ และดังนั้น ในบรรดาคน 1,000 คนที่เครื่องวิเคราห์ะบอกว่าเมาคือ 50.95 คน จะมีคนเมาจริง ๆ 1 คน และดังนั้นความน่าจะเป็นที่จะตรวจจับคนเมาโดยสุ่มได้จริง ๆ คือ
แต่ว่า ความถูกต้องของคำตอบนี้ขึ้นอยู่กับข้อสมมุติเบื้องต้นว่า เจ้าหน้าที่หยุดรถโดยสุ่มจริง ๆ ไม่ใช่เพราะขับรถไม่ดี แต่ว่า ถ้าใช้การขับรถไม่ดี (หรือเหตุผลอย่างใดอย่างหนึ่งอื่น) เป็นเหตุผลในการหยุดรถ การคำนวณก็จะต้องรวมเอาค่าความน่าจะเป็นของคนเมาขับรถดีไม่ดี และคนไม่เมาขับรถดีไม่ดีเข้าไปด้วย
ตัวอย่าง 3
ในเมืองที่มีคนอาศัยอยู่ 1 ล้านคน สมมุติว่ามีผู้ก่อการร้าย 100 คน และผู้ไม่ใช่ผู้ก่อการร้าย 999,900 คน เพื่อให้ง่าย ๆ ให้สมมุติด้วยว่าคนที่มีอยู่ทั้งหมดในเมืองเป็นผู้อาศัยในเมือง ดังนั้น อัตราพื้นฐานของความน่าจะเป็นที่จะหยุดผู้ก่อการร้ายเมื่อหยุดคนในเมืองโดยสุ่มก็คือ 0.0001 (.01%) และอัตราพื้นฐานของความน่าจะเป็นที่จะหยุดผู้ไม่ใช่ผู้ก่อการร้ายก็คือ 0.9999 (99.99%) เพื่อจะพยายามจับผู้ก่อการร้าย เทศบาลได้ติดตั้งระบบเตือนภัย ที่ใช้กล้องวงจรปิดพร้อมกับโปรแกรมคอมพิวเตอร์ที่สามารถรู้จำใบหน้าได้โดยอัตโนมัติ
โปรแกรมคอมพิวเตอร์มีอัตราความล้มเหลวที่ 1% คือ
สมมุติว่า ถ้ากล้องเจอบุคคลหนึ่งที่ทำให้เกิดการเตือนภัย มีโอกาสเท่าไรที่คน ๆ นั้นจะเป็นผู้ก่อการร้าย กล่าวอีกอย่างหนึ่งก็คือ อะไรเป็นค่า P (ก่อการร้าย | เตือนภัย) คือค่าความน่าจะเป็นว่าบุคคลนั้นเป็นผู้ก่อการร้ายเมื่อมีการเตือนภัย ผู้ที่เกิดเหตุผลวิบัติโดยอัตราพื้นฐานจะอนุมานว่ามีโอกาส 99% ที่บุคคลนั้นจะเป็นผู้ก่อการร้าย แม้ว่า ค่าอนุมานนั้นดูเหมือนจะมีเหตุผล แต่จริง ๆ แล้วเป็นเหตุผลที่ผิดพลาด และการคำนวณที่จะแสดงต่อไปจะชี้ว่า คน ๆ นั้นมีโอกาสเพียงเกือบ 1% เท่านั้นที่จะเป็นผู้ก่อการร้าย จะไม่ใกล้ 99% เลย
เหตุผลวิบัติเกิดขึ้นจากความสับสนเกี่ยวกับอัตราความล้มเหลวสองอย่าง คือ "จำนวนการไม่เตือนภัยต่อผู้ก่อการร้าย 100 คน" (false negative) กับ "จำนวนผู้ไม่ใช่ผู้ก่อการร้ายต่อการเตือนภัย 100 ครั้ง" (false positive) เป็นค่าที่ไม่เกี่ยวข้องอะไรกันเลย ค่าแรกไม่จำเป็นต้องเท่ากับค่าที่สอง ไม่จำเป็นที่จะต้องเกือบเท่ากันเลยด้วยซ้ำ ลองพิจารณาอย่างนี้ว่า สมมุติว่า มีระบบเตือนภัยเช่นเดียวกันที่ติดตั้งในเมืองอีกเมืองหนึ่งที่ไม่มีผู้ก่อการร้ายอยู่เลย และเหมือนกับในเมืองแรก มีการเตือนภัยทุก 1 ครั้งจาก 100 ครั้งที่พบผู้ไม่ใช่ผู้ก่อการร้าย แต่ไม่เหมือนกับเมืองแรก จะไม่มีการเตือนภัยสำหรับผู้ก่อการร้ายเลย (เพราะไม่มีผู้ก่อการร้าย) ดังนั้น 100% ของการเตือนภัยจะเป็นเพราะผู้ไม่ใช่ผู้ก่อการร้าย ซึ่งก็คือ "จำนวนผู้ไม่ใช่ผู้ก่อการร้ายต่อการเตือนภัย 100 ครั้ง" สำหรับเมืองนี้จะเท่ากับ 100 ทั้ง ๆ ที่ P (ก่อการร้าย | เตือนภัย) = 0% ซึ่งก็คือ มีโอกาส 0% ที่มีการตรวจจับเจอผู้ก่อการร้ายเมื่อเกิดการเตือนภัย
และสำหรับเมืองแรก ลองพิจารณาว่า ถ้าประชากร 1 ล้านคนทั้งหมดเดินผ่านกล้อง ผู้ก่อการร้าย 99 คนจาก 100 คนจะทำให้เกิดสัญญาณเตือนภัย แต่ผู้ไม่ใช่ผู้ก่อการร้าย 9,999 จาก 999,900 คนก็จะทำให้เกิดการเตือนภัยเช่นเดียวกัน ดังนั้น จะมีคนทั้งหมด 10,098 คนที่จะทำให้เกิดสัญญาณเตือนภัย โดยที่มี 99 คนเป็นผู้ก่อการร้าย เพราะฉะนั้น ความน่าจะเป็นที่บุคคลที่ก่อให้เกิดสัญญาณเตือนภัยจะเป็นผู้ก่อการร้ายจริง ๆ เป็นเพียง 99 ใน 10,098 ซึ่งน้อยกว่า 1% และน้อยกว่าค่าที่เรา (ผู้ที่มีเหตุผลวิบัตินี้) เดาในเบื้องต้นที่ 99%
ความเห็นวิบัติโดยอัตราพื้นฐานทำให้เกิดการคลาดเคลื่อนอย่างไม่น่าเชื่อในตัวอย่างนี้เพราะว่า มีผู้ไม่ใช่ผู้ก่อการร้ายมากกว่าผู้ก่อการร้ายอย่างมหาศาล
ผลงานวิจัยทางจิตวิทยา
งานทดลองต่าง ๆ พบว่า เราให้ความสำคัญกับข้อมูลเฉพาะมากกว่าข้อมูลทั่วไป ถ้ามีข้อมูลเฉพาะ ในงานทดลองงานหนึ่งที่ให้นักศึกษาประเมินเกรดของนักศึกษาสมมุติ พบว่า นักศึกษามักจะมองข้ามข้อมูลทางสถิติเกี่ยวกับการแจกแจงเกรด (grade distribution) ถ้ามีข้อมูลเฉพาะตัวเกี่ยวกับนักศึกษาสมมุติ แม้ว่า ข้อมูลเฉพาะตัวนั้นอาจจะไม่มีความสำคัญอะไรเลยต่อการได้เกรดหนึ่ง ๆ มีการใช้ผลงานวิจัยนี้ในการอ้างว่า การสัมภาษณ์ผู้สมัครเป็นนักศึกษา (ในมหาวิทยาลัยของสหรัฐอเมริกา) ไม่จำเป็นในกระบวนการสอบรับนักศึกษา เพราะว่า ผู้สัมภาษณ์ไม่สามารถที่จะคัดเลือกผู้สมัครได้ดีกว่าค่าสถิติพื้นฐาน
นักจิตวิทยาชาวอเมริกันยุคต้น ๆ ที่ทำการศึกษาเช่นนี้คือ แดเนียล คาฮ์นะมัน และอะมอส ทเวอร์สกี้ ได้อธิบายปรากฏการณ์นี้ว่าเป็นการคิดหาคำตอบโดยใช้ฮิวริสติกโดยความเป็นตัวแทน พวกเขาอ้างว่า มนุษย์ประเมินค่าความน่าจะเป็นหลายอย่าง หรือประเมินตัดสินเหตุและผล อาศัยว่าสิ่งหนึ่งมีความเป็นตัวแทน คือเหมือน กับอีกสิ่งหนึ่ง หรือกับประเภทหนึ่ง ๆ มากเท่าไร ดร. คาฮ์นะมันพิจารณาว่า การละเลยอัตราพื้นฐานเช่นนี้ เป็นรูปแบบหนึ่งของ extension neglect ส่วนนักจิตวิทยาริชาร์ด นิสเบ็ตต์ ที่มหาวิทยาลัยมิชิแกนเสนอว่า attribution bias เช่น fundamental attribution error เป็นรูปแบบอย่างหนึ่งของเหตุผลวิบัติโดยอัตราพื้นฐาน คือ มนุษย์ไม่ใช้ข้อมูลที่ปรากฏโดยทั่วไป (คืออัตราพื้นฐาน) ว่าคนอื่น ๆ มีพฤติกรรมอย่างไรในสถานการณ์คล้าย ๆ กัน แต่กลับไปใช้ข้อมูลเฉพาะคือการแสดงเหตุโดยนิสัย (dispositional attribution) ซึ่งเป็นวิธีที่ง่ายกว่า
มีการถกเถียงอย่างพอสมควรในสาขาจิตวิทยาเกี่ยวกับสถานการณ์ที่เราจะให้ความสำคัญต่อข้อมูลอัตราพื้นฐาน นักวิจัยในเรื่องฮิวริสติกและความเอนเอียงได้เน้นหลักฐานการทดลองที่แสดงว่า เรามักจะละเลยอัตราพื้นฐานและทำการอนุมานที่คลาดเคลื่อนไปจากหลักเหตุผลของความน่าจะเป็นเช่น Bayes' theorem ข้อสรุปจากแนวทางของงานวิจัยเหล่านี้ก็คือ กระบวนการความคิดเกี่ยวกับความน่าจะเป็นของมนุษย์มีข้อบกพร่องและเกิดความผิดพลาดได้ง่าย แต่ว่าก็มีนักวิจัยพวกอื่นที่เน้นความสัมพันธ์กันระหว่างกระบวนการทางประชานและรูปแบบของข้อมูล และเสนอว่า ข้อสรุปทั่วไปเช่นนี้ยังไม่สมควร เพราะว่าการแสดงปัญหาที่แสดงค่าทางสถิติเหล่านี้ โดยแสดงเป็นค่าอัตราส่วนตามธรรมชาติ แทนที่จะเป็นค่าเศษส่วนบรรทัดฐาน (เช่นค่าเปอร์เซ็นต์) หรือค่าความน่าจะเป็นมีเงื่อนไข จะทำให้มีโอกาสมากขึ้นที่จะแก้ปัญหาได้อย่างถูกต้อง
ลองมาพิจารณาปัญหาตัวอย่างที่ 2 อีกครั้งหนึ่ง สิ่งที่ต้องการจะอนุมานก็คือค่าความน่าจะเป็นที่คนขับรถที่หยุดโดยสุ่มจะเมาเหล้าถ้าเครื่องวิเคราะห์แสดงว่าเมา โดยรูปนัยแล้ว ค่าความน่าจะเป็นสามารถคำนวณได้โดยใช้ Bayes' theorem ดังที่แสดงไว้แล้ว แต่ว่า ก็ยังมีวิธีการแสดงข้อมูลที่เกี่ยวข้องกันในแบบอื่น ๆ ดังตัวอย่างดังต่อไปนี้ ซึ่งความจริงแล้วเป็นปัญหาเดียวกัน
ในรูปแบบการแสดงปัญหาเช่นนี้ ข้อมูลตัวเลขที่เกี่ยวข้องคือ p (เมา), p (เครื่องแสดงว่าเมา | เมา), และ p (เครื่องแสดงว่าเมา | ไม่เมา) เป็นการแสดงโดยอัตราส่วนที่มีตามธรรมชาติ งานวิจัยโดยการทดลองพบว่า เราจะอนุมานใกล้เคียงกับกฎความน่าจะเป็นของ Bayes มากกว่าเมื่อแสดงปัญหาอย่างนี้ ซึ่งช่วยแก้ปัญหาการละเลยอัตราพื้นฐานทั้งในคนทั่วไป และทั้งในผู้ชำนาญการและนักวิชาการ และดังนั้น องค์กรต่าง ๆ รวมทั้งองค์กรความร่วมมือคอเครนแนะนำให้ใช้รูปแบบเช่นนี้ในการสื่อสารบทความสุขภาพที่มีการกล่าวถึงค่าสถิติ และการสอนให้คนแปลปัญหาที่ต้องใช้เหตุผลโดยกฎความน่าจะเป็นของ Bayes ให้เป็นปัญหาที่แสดงรูปแบบอัตราส่วนโดยธรรมชาติ เป็นวิธีการสอนที่ได้ผลดีกว่าสอนให้ใส่ตัวเลขค่าความน่าจะเป็น (หรืออัตราร้อยละ) เข้าไปใน Bayes' theorem นอกจากนั้นแล้ว ยังมีงานวิจัยที่แสดงด้วยว่า การแสดงอัตราส่วนโดยใช้ตัวแทนสัญลักษณ์ (เช่น แสดงรูปคนตามจำนวนประชากร) จะช่วยเราให้สามารถทำการอนุมานได้ดีขึ้น ทำไมการแสดงปัญหาเป็นอัตราส่วนโดยธรรมชาติจึงช่วยแก้ปัญหา เหตุผลสำคัญอย่างหนึ่งก็คือเพราะช่วยทำการคำนวณให้ง่ายขึ้น ซึ่งสามารถเห็นได้ถ้าใช้วิธีการคำนวณค่าความน่าจะเป็นที่ต้องการคือ p (เมา|เมื่อเครื่องแสดงว่าเมา) หรือ p (drunk|D) โดยมี N (drunk ∩ D) หรือ N (เมา ∩ เครื่องแสดงว่าเมา) หมายถึงจำนวนคนขับที่เมาด้วยและเครื่องแสดงว่าเมาด้วย และ N (D) หรือ N (เครื่องแสดงว่าเมา) หมายถึงจำนวนคนขับทั้งหมดที่เครื่องจะแสดงว่าเมา สูตรนี้เท่าเทียมกับสูตรที่แสดงในตัวอย่างที่ผ่านมาแล้ว ซึ่งเป็นไปตามกฎของทฤษฎีความน่าจะเป็น ว่า N (drunk ∩ D) = p (D | drunk) × p (drunk) คือ N (เมา ∩ เครื่องบอกว่าเมา) = p (เครื่องบอกว่าเมา | เมา) × p (เมา) ที่สำคัญก็คือว่า แม้ว่าจริง ๆ แล้วสูตรนี้จะเท่าเทียมกับสูตรที่เป็นไปตามกฎของ Bayes โดยรูปนัย แต่ว่า ตามความรู้สึกหรือตามความคิดแล้ว จะไม่เท่าเทียมกัน การใช้อัตราส่วนโดยธรรมชาติทำการอนุมานให้ง่ายขึ้น เพราะว่า ถึงกระนั้น อย่าเข้าใจว่า รูปแบบอัตราส่วนทุก ๆ แบบจะช่วยในการคิดหาค่าความน่าจะเป็น คือ อัตราส่วน "โดยธรรมชาติ" จะหมายถึงข้อมูลที่มีรูปแบบเหมือนกับการชักข้อมูล/การหาข้อมูลโดยธรรมชาติจริง ๆ (เช่นตัวอย่างที่สองในแบบปัญหาที่พึ่งแสดง) ไม่ใช่ค่าอัตราส่วนที่ได้มีการทำให้เป็นบรรทัดฐาน (normalized)
กินข้าวยัง?
"กินข้าวยัง?" เป็นซิงเกิลของสุกฤษฎิ์ วิเศษแก้ว ในปี พ.ศ. 2558 ประพันธ์เนื้อร้องโดย หทัย แสงวิจิตร แต่งทำนองโดย พณวรรธน์ พงศ์ภักดีบริบาล และเรียบเรียงโดย ศรายุทธ แสงชุมพล ออกจำหน่ายในวันที่ 2 ธันวาคม พ.ศ. 2558
ส่วนมิวสิควีดีโอเพลงนี้ถ่ายทำที่ชุมทางสยามยิปซี ย่านบางซ่อน โดยมี เอสเธอร์ สุปรีย์ลีลา มาเป็นนางเอกมิวสิควีดีโอ ในมาดนางรำ ส่วนบี้จะเป็นจิ๊กโก๋ที่มาตามจีบตัวละครเอสเธอร์ เป็นธีมแนวย้อนยุคสมัย 70s
การตอบรับ
เพลง "กินข้าวยัง?" ได้อันดับสูงสุด 3 ของชาร์ต GMM Grammy Gmember Song Chart Top 100 ประประจำวันที่ 14 ธันวาคม พ.ศ. 2558 และอันดับสูงสุด 2 GMM Grammy Gmember MV Chart Top 5 ประจำวันที่ 7 ธันวาคม พ.ศ. 2558 จากการจัดอันดับของเว็บไซต์ Gmember.com
ลุยส์ เอนริเก
ลุยส์ เอนริเก มาร์ติเนซ การ์ซิอา (Luis Enrique Martínez García; เกิด 8 พฤษภาคม พ.ศ. 2513) หรือที่รู้จักกันในชื่อ ลุยส์ เอนริเก เป็นอดีตนักฟุตบอลและผู้จัดการทีมชาวสเปน
ตำแหน่งโดยทั่วไปของเขาคือกองกลางตำแหน่งขวาหรือกองกลางตัวรุก แต่เขาเคยเล่นในทุกตำแหน่งตั้งแต่เริ่มอาชีพนักฟุตบอลมา ยกเว้นกองหลังตำแหน่งกลาง และผู้รักษาประตู
ลุยส์ เอนริเกเริ่มอาชีพผู้จัดการทีมฟุตบอลเมื่อปี พ.ศ. 2551 กับบาร์เซโลนา เบ และสามปีต่อมาก็ย้ายไปเป็นผู้จัดการทีมโรมา แล้วก็ย้ายมาคุมเซลตาในฤดูกาล 2013–14 ก่อนกลับมาเป็นผู้จัดการทีมให้กับสโมสรฟุตบอลบาร์เซโลนาและได้ทรีเบิลในปีแรกและได้ดับเบิลในในปีที่สอง
เดอะแบ็กรูม
เดอะแบ็กรูมส์ (The Backrooms) เป็น ที่บอกเล่าเรื่องราวเกี่ยวกับเขาวงกตในมิติที่ซ้อนทับกับโลกโดยไม่มีสิ้นสุด เดอะแบ็กรูมส์มีลักษณะที่ประกอบด้วยกลิ่นเหม็นอับพรมชื้น ผนังโทนสีเหลืองขาวดำ และหลอดฟลูออเรสเซนต์ที่กระพริบสลัว ปัจจุบันอินเทอร์เน็ตได้ขยายแนวคิดออกจนมี "ระดับ" และ "สิ่งมีชีวิต" ในเดอะแบ็กรูมส์ เดอะแบ็กรูมส์ดั้งเดิมมีจุดเริ่มต้นมาจากภาพถ่ายสองภาพที่ปรากฏในความคิดเห็นบนเว็บบอร์ดโฟร์แชน ในโพสต์ที่ถามหา "ภาพที่ดูแล้วไม่สบายใจ" ตามมาด้วยเรื่องที่แต่งขึ้นจากภาพโดยผู้ใช้นิรนามรายหนึ่ง เดอะแบ็กรูมส์กลายเป็นส่วนหนึ่งของกระแสและสื่อสยองขวัญและนำไปเกี่ยวโยงกับลิมินัลสเปซส์ สถาบันเอสซีพี และอัลบั้มเพลง เอฟรีแวร์แอทดิเอนด์ออฟไทม์
ผู้ใช้อินเทอร์เน็ตได้ขยายเรื่องราวของแบ็กรูมออกไปอย่างมากในรูปของ "ระดับ" ซึ่งมีหลายพันระดับ บันทึกอยู่บนวิกิที่เกี่ยวข้องกับเดอะแบ็กรูมส์ ภาพของเดอะแบ็กรูมส์กลายเป็นส่วนหนึ่งของกระแสภาพถ่ายของลิมินัลสเปซบนอินเทอร์เน็ต ซึ่งมีการอธิบายไว้ว่าคือภาพที่กระตุ้นให้เกิด "ความรู้สึกหวนคะนึงถึงอดีต หลงทาง และความไม่แน่นอน" บนสื่อสังคมติ๊กต็อกมีแฮชแท็ก #liminalspaces ที่มียอดเข้าชมรวมมากกว่า 100 ล้านครั้ง
อิซาซิโอ กาเยฆา
อิซาซิโอ กาเยฆา การ์ซิอา (Isacio Calleja García; 6 ธันวาคม พ.ศ. 2479 − 4 กุมภาพันธ์ พ.ศ. 2562) เป็นนักฟุตบอลชาวสเปนที่เคยเล่นให้กับอัตเลติโกเดมาดริดและฟุตบอลทีมชาติสเปนในตำแหน่งกองหลัง หลังจากที่ยุติการเล่นฟุตบอลอาชีพ เขาก็หันมาเป็นทนายความที่ปรึกษา เนื่องจากเรียนจบทางด้านกฎหมายมา กาเยฆาเสียชีวิตในวันที่ 4 กุมภาพันธ์ พ.ศ. 2562 ที่มาดริด ด้วยวัย 82 ปี
อำเภอสามร้อยยอด
สามร้อยยอด เป็นอำเภอหนึ่งของจังหวัดประจวบคีรีขันธ์ เป็นที่ตั้งของพระที่นั่งคูหาคฤหาสน์ซึ่งเป็นตราประจำจังหวัดประจวบคีรีขันธ์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างไว้เมื่อ พ.ศ. 2433 และอีกทั้งมีพื้นที่อยู่ในอุทยานแห่งชาติเขาสามร้อยยอด จัดเป็นอุทยานแห่งชาติประเภทชายฝั่งผสมผสานหมู่เกาะในทะเลแห่งแรกของไทย เป็นระบบนิเวศพื้นที่ชุ่มน้ำขนาดใหญ่แห่งหนึ่งในประเทศไทย และรับการประกาศให้เป็นพื้นที่ชุ่มน้ำที่มีความสำคัญระดับนานาชาติอนุสัญญาแรมซาร์ เมื่อวันที่ 14 ม.ค. 2551 เป็นพื้นที่ชุ่มน้ำระดับประเทศอันดับที่ 11 และเป็นพื้นที่ชุ่มน้ำระดับโลกหรือแรมซาร์ไซท์อันดับ ที่ 1,374
ที่ตั้งและอาณาเขต
อำเภอสามร้อยยอดตั้มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ท้องที่อำเภอสามร้อยยอดเดิมเป็นส่วนหนึ่งของอำเภอปราณบุรีและอำเภอกุยบุรี ทางราชการได้แบ่งพื้นที่ตำบลสามร้อยยอด ตำบลศิลาลอย และตำบลไร่เก่า จากอำเภอปราณบุรี มาตั้งเป็น กิ่งอำเภอสามร้อยยอด ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 และมีผลบังคับตั้งแต่วันที่ 1 เมษายน ปีเดียวกัน โดยชื่ออำเภอมีความเป็นมาหลายกระแสบ้างว่าเป็นเพราะมีต้นสามร้อยยอดขึ้นอยู่ หรือมียอดเขามากมายถึง 300 ยอด แต่ที่คนส่วนใหญ่กล่าวขานกันจนเป็นตำนานสืบกันมาว่า ในสมัยที่เทือกเขายังเป็นเกาะอยู่ ได้มีเรือสำเภาจีนบรรทุกผู้โดยสารผ่านมา และได้ประสบกับลมพายุอย่างรุนแรง จึงได้นำเรือเข้ามาตามร่องน้ำด้านทิศตะวันตกของเกาะเพื่อหลบพายุ แต่เนื่องจากไม่ชำนาญพื้นที่เรือได้ชนกับหินโสโครกอับปางลง ผู้คนตะเกียกตะกายหนีขึ้นฝั่งได้ 300 คน จึงได้ตั้งชื่อว่า "เกาะสามร้อยรอด" ต่อมาระดับน้ำทะเลได้ลดลง เกาะจึงกลายเป็นภูเขา ชาวบ้านจึงเรียกเพี้ยนเป็น "เขาสามร้อยยอด"
ต่อมาได้มีพระราชกฤษฎีกาโอนตำบลไร่ใหม่ จากอำเภอกุยบุรีมาอยู่ในเขตการปกครองของทางกิ่งอำเภอตั้งแต่วันที่ 1 มกราคม พ.ศ. 2539 ในที่สุดก็ได้มีพระราชกฤษฎีกายกฐานะขึ้นเป็น อำเภอสามร้อยยอด ในวันที่ 24 สิงหาคม พ.ศ. 2550 ซึ่งมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 8 ของจังหวัดประจวบคีรีขันธ์
การปกครองส่วนภูมิภาค
อำเภอสามร้อยยอดแบ่งเขตการปกครองส่วนภูมิภาคออกเป็น 5 ตำบล 41 หมู่บ้าน ได้แก่
เคอร์เนลแพนิก
เคอร์เนลแพนิก (Kernel panic) คือความผิดพลาดร้ายแรงของระบบ โดยมากศัพท์นี้มักใช้กับระบบปฏิบัติการลินุกซ์ ความผิดพลาดนี้อาจเกิดจากหลายปัจจัย เช่น ระบบไฟล์เคอร์เนลเสียหาย,ฮาร์ดดิสก์เสียหาย,ความร้อนสูงเกินไป,เคอร์เนลมีปัญหา (จากการอัปเดตหรือแก้ไข) อาการเคอร์เนลแพนิกแสดงให้เห็นได้โดยเมื่อเกิดอาการจะแสดงบรรทัดคำสั่งเบื้องหลังการทำงานให้เห็น และแสดงรหัสข้อผิดพลาดของเคอร์เนลให้ดู
อุตสาหกรรม 4.0
ที่มาของชื่อ
ชื่อเรียก "อุตสาหกรรม 4.0" มีที่มาจากโครงการ Industrie 4.0 ของรัฐบาลประเทศเยอรมนีในกลยุทธ์การวางแผนพัฒนาอุตสาหกรรมที่นำระบบดิจิตัลเข้ามาเป็นแกนหลัก